

**ΚΟΝΤΗ ΜΑΡΙΑ**

**ΕΠΙΚΛΗΣΗ ΣΤΗ ΛΟΓΙΚΗ**

**Α) ΕΠΙΧΕΙΡΗΜΑΤΑ**

**SOS=** Αιτιολόγηση / αίτιο αποτέλεσμα = ΕΠΙΧΕΙΡΗΜΑ

(γιατί, διότι, επομένως, συνεπώς, άρα…)

Όταν σκοπεύουμε να αποδείξουμε την ορθότητα των απόψεων μας, να υποστηρίξουμε τη γνώμη μας, να πείσουμε τον δέκτη να αποδεχτεί τις θέσεις μας ή να ανασκευάσουμε τα επιχειρήματα κάποιου άλλου χρησιμοποιούμε επιχειρήματα. Η επιχειρηματολογία προσδίδει σοβαρό, επίσημο και αντικειμενικό τόνο στα λεγόμενα.

**Επιχειρήματα, με την ευρύτερη έννοια, είναι λογικές προτάσεις που συνήθως διευθετούνται σε κλιμακωτή σειρά για την απόδειξη μιας θέσης.**

Προκείμενες:

Τα φάρμακα που έχουν επικίνδυνες παρενέργειες πρέπει να αποσύρονται από την κυκλοφορία.  
Το φάρμακο Χ αποδείχτηκε ότι έχει επικίνδυνες παρενέργειες.

Συμπέρασμα:

Άρα: Το φάρμακο Χ πρέπει να αποσυρθεί από την κυκλοφορία.

**ΠΑΡΟΥΣΙΑΣΗ ΕΠΙΧΕΙΡΗΜΑΤΟΣ ΣΥΜΦΩΝΑ ΜΕ ΤΗΝ ΤΡΑΠΕΖΑ ΘΕΜΑΤΩΝ- ΔΟΜΗ ΕΠΙΧΕΙΡΗΜΑΤΟΣ**

Η αρθρογράφος ισχυρίζεται ότι…

Αιτιολογεί τον ισχυρισμό της υποστηρίζοντας ότι…

Στηρίζει τον ισχυρισμό της με τη χρήση (ενός παραδείγματος, στατιστικών στοιχείων…)

Με βάση αυτά, καταλήγει στο συμπέρασμα ότι..

**Είδη συλλογισμών**

Η διαδικασία με την οποία ο νους καταστρώνει ένα επιχείρημα λέγεται **συλλογισμός**.

Οι συλλογισμοί διακρίνονται σε**παραγωγικούς και επαγωγικούς.**

**Α) ΠΑΡΑΓΩΓΙΚΟΣ**

Προκείμενες: Τα φυτά είναι οργανισμοί.

Η μηλιά είναι φυτό.

Συμπέρασμα: Άρα: Η μηλιά είναι οργανισμός.

Στον **παραγωγικό** συλλογισμό ξεκινούμε από κάτι γενικό και αφηρημένο (μια αρχή, έναν ορισμό, έναν κανόνα κτλ.) και καταλήγουμε σε κάτι ειδικό.

**Β) ΕΠΑΓΩΓΙΚΟΣ**

Η μηλιά, η αχλαδιά ... είναι οργανισμοί.

Η μηλιά, η αχλαδιά ... είναι φυτά.

Άρα: Τα φυτά είναι οργανισμοί.

Στον **επαγωγικό** συλλογισμό ακολουθούμε πορεία αντίστροφη προς τον παραγωγικό: ξεκινούμε από το ειδικό και το συγκεκριμένο και καταλήγουμε στο γενικό και το αφηρημένο· από τις επιμέρους περιπτώσεις στον κανόνα, στο νόμο που τις διέπει. Στον επαγωγικό συλλογισμό οδηγούμαστε στο συμπέρασμα συνήθως πιθανολογικά,

Η παραπάνω διαίρεση των συλλογισμών γίνεται με βάση την πορεία που ακολουθεί ο νους, για να φθάσει στο συμπέρασμα. Αν η διαίρεση γίνει με βάση το είδος των προτάσεων που αποτελούν τις προκείμενες, διακρίνουμε τους συλλογισμούς σε:

**•κατηγορικούς,** όταν οι προκείμενες είναι κατηγορικές προτάσεις·

(κατηγορικοί συλλογισμοί είναι όλα τα προηγούμενα παραδείγματα)

**•υποθετικούς,** όταν η μία προκείμενη ή και οι δύο είναι υποθετικές προτάσεις·

π.χ.: Αν ο άνεμος έχει δύναμη πάνω από 9 μποφόρ, το ταξίδι είναι επικίνδυνο.

Ο άνεμος έχει δύναμη πάνω από 9 μποφόρ.

Άρα: Το ταξίδι είναι επικίνδυνο.

**•διαζευκτικούς,** όταν μία έστω προκείμενη είναι διαζευκτική πρόταση·

π.χ.: Τα θέματα του διαγωνισμού ανήκουν ή στα διδαγμένα ή στα αδίδακτα κεφάλαια του μαθήματος.

Εξακριβώθηκε ότι ανήκουν στα διδαγμένα.

Άρα: Δεν ανήκουν στα αδίδακτα κεφάλαια του μαθήματος.

**ΔΙΑΦΟΡΑ ΣΥΛΛΟΓΙΣΜΟΥ- ΣΥΛΛΟΓΙΣΤΙΚΟΥ ΕΠΙΧΕΙΡΗΜΑΤΟΣ**

**Συλλογισμός της λογικής:**

Μερικές εφευρέσεις μεταβάλλουν τις τύχες της ανθρωπότητας.  
Καθετί που μεταβάλλει τις τύχες της ανθρωπότητας είναι γεγονός κοσμοϊστορικό.  
Άρα: Μερικές εφευρέσεις είναι γεγονότα κοσμοϊστορικά.

**Κείμενο**

***Είναι γεγονός ότι οι σπουδαίες εφευρέσεις έχουν μεταβάλει τις τύχες της ανθρωπότητας.****Όλοι έχουμε υπόψη μας κάποια χαρακτηριστικά παραδείγματα: άλλος τη φωτιά, άλλος τον τροχό, τρίτος τον ατμό, τέταρτος την πυρίτιδα, άλλος τους ηλεκτρονικούς υπολογιστές και άλλοι άλλα. Πίσω από τις εφευρέσεις κρύβεται μια μοίρα, μια τύχη που υπαγορεύει νέους τρόπους ζωής, ακόμη και νέους τρόπους καταστροφής της ζωής. Πόσο μπορεί να βοηθήσει τον άνθρωπο η πυρηνική ιατρική, αλλά και πώς μπορεί να τον εξοντώσει η πυρηνική βόμβα!****Πραγματικά οι εφευρέσεις αυτές είναι κοσμοϊστορικής σημασίας,****όπως βέβαια καθετί άλλο ( ένας κατακλυσμός, η μόλυνση του περιβάλλοντος, μια επιδημική νόσος, μια διδασκαλία όπως του Χριστού) που μπορεί να μεταβάλει τις ανθρώπινες τύχες. Δίκαια λοιπόν υποστηρίζεται ότι όσες εφευρέσεις κατόρθωσαν κάτι τέτοιο****είναι γεγονότα κοσμοϊστορικής σημασίας.****Επομένως είναι γεγονότα άξια μελέτης από όλους εκείνους οι οποίοι θέλουν να ξέρουν την ιστορία τους και τη μοίρα τους.*

SOS= **ΤΡΟΠΟΣ ΟΡΓΑΝΩΣΗΣ ΤΗΣ ΠΑΡΑΓΡΑΦΟΥ**

1. Τρόποι ανάπτυξης της παραγράφου
2. Παραγωγικός – Επαγωγικός συλλογισμός

**ΑΞΙΟΛΟΓΗΣΗ ΕΠΙΧΕΙΡΗΜΑΤΟΣ**

Ένα επιχείρημα αξιολογείται ως ορθό δηλαδή πειστικό όταν διαθέτει

1. Αλήθεια= Και οι δύο προκείμενες ανταποκρίνονται στην πραγματικότητα, αποτελούν αντικειμενικά δεδομένα και όχι υποκειμενικές κρίσεις
2. Εγκυρότητα= Το συμπέρασμα προκύπτει με λογική αναγκαιότητα από τις προκείμενες

**Η ΓΛΩΣΣΑ ΤΗΣ ΕΠΙΧΕΙΡΗΜΑΤΟΛΟΓΙΑΣ**

Στα επιχειρηματολογικά κείμενα συναντάμε ορισμένα κοινά χαρακτηριστικά:

• Σαφήνεια (κυριολεξία, αποφυγή της πολυσημίας, ακρίβεια στη χρήση του λεξιλογίου, ειδικοί όροι κ.λπ.)

• Ονοματοποίηση

• Παθητική σύνταξη

• Διαρθρωτικές λέξεις/φράσεις που δηλώνουν σχέσεις χρόνου, αντίθεσης, αιτίου και αποτελέσματος, συμπεράσματος κ.λπ.

• Ρητορικά ερωτήματα

• Αποφαντικές (δηλωτικές) προτάσεις

• Επιστημική και δεοντική τροπικότητα

• Πλούσια στίξη

**Τεκμήρια**

1.είναι συγκεκριμένα στοιχεία που δεν επιδέχονται αμφισβήτηση καθώς αναφέρονται σε μια ορισμένη εμπειρία (παραδείγματα, αλήθειες, γεγονότα, αυθεντίες, στατιστικά στοιχεία κτλ.) και χρησιμοποιούνται από τον πομπό, για να ΙΣΧΥΡΟΠΟΙΗΣΕΙ τη θέση του.

2. Προσδίδουν στο κείμενο πειστικότητα και όταν πρόκειται για επιστημονικά δεδομένα, επιστημονική εγκυρότητα και αποδεικτικότητα.

3. Προσφέρουν ερεθίσματα στη σκέψη του δέκτη ώστε να λειτουργήσει λογικά και να υιοθετήσει τις θέσεις και τις απόψεις του πομπού.

4. Προσφέρουν αξιοπιστία και αντικειμενικότητα.

Παραδείγματα, αλήθειες, γεγονότα, ονόματα αυθεντιών, στατιστικά στοιχεία

SOS= Στα ονόματα αυθεντιών περιλαμβανονται και οι αναφορές σε επιστημονικούς κλάδους και ειδικότητες (π.χ. ειδικοί, νομπελίστες,μελετητές…)

**ΕΠΙΚΛΗΣΗ ΣΤΟ ΣΥΝΑΙΣΘΗΜΑ**

**Σκοπός:** Ψυχική επιρροή, διέγερση και κινητοποίηση συναισθημάτων…..προκειμένου να…. ΕΚΠΑ

Η επιτυχία της προσπάθειας επηρεασμού του δέκτη εξαρτάται και από τη συναισθηματική διάθεση του ακροατηρίου. Διότι οι άνθρωποι δεν κρίνουν με τον ίδιο τρόπο, όταν χαίρονται και θρηνούν, ή όταν είναι φιλικοί ή εχθρικοί. Γι’ αυτό ο ομιλητής/συγγραφέας οφείλει να γνωρίζει τα συναισθήματα του κοινού (ακροατών/αναγνωστών) στο οποίο απευθύνεται, αλλά και τα κοινωνικά και πολιτισμικά χαρακτηριστικά του, τα διανοητικά (γνώσεις, εμπειρίες, ενδιαφέροντα), τα βουλητικά (ανάγκες, προσδοκίες, επιδιώξεις) και υπαρξιακά (στάσεις, συμπεριφορές, νοοτροπίες)

**ΜΕΣΑ ΠΕΙΘΟΥΣ**

1. **Περιγραφή ( πραγματώνεται γλωσσικά** με επίθετα και εικόνες ώστε να..)
2. **Αφήγηση (**παρελθοντικοί χρόνοι και χρονικοί προσδιορισμοί= Ο αποδέκτης μιας αφήγησης απορροφάται από τη δραματικότητά της, ταυτίζεται με πρόσωπα και επηρεάζεται συναισθηματικά)
3. **Σχήματα Λόγου (**μεταφορές, εικόνες, παρομοιώσεις, επαναλήψεις, ασύνδετο σχήμα…)
4. **Α΄ και Β΄ πρόσωπο (**οικείο ύφος, προσεταιρισμός της εύνοιας του δέκτη)
5. **Σημεία στίξης**
6. **Χιούμορ (**μέσω του εύθυμου κλίματος μεταφέρονται στον αποδέκτη χωρίς αυτός να το συνειδητοποιεί ιδέες, αξιολογήσεις, στερεότυπα..)
7. **Ειρωνεία (** Δηλώνει με περιπαιχτική διάθεση το αντίθετο νόημα από αυτό που αφήνουμε να εννοηθεί**-**αποδομεί μια άποψη, ένα πρόσωπο μια κατάσταση καθώς μεταφέρει μειωτική αξιολόγηση-έμμεσα υιοθετεί την άποψη που μεταφέρεται)
8. **Επίκληση στο ήθος του δέκτη (**με θετικούς αξιολογικούς χαρακτηρισμούς που τονίζουν τις αρετές της προσωπικότητας του ή με αρνητικούς χαρακτηρισμούς ώστε να συναισθανθεί την ευθύνη του και να οδηγηθεί στις κατάλληλες ενέργειες)
9. **Ρητορικές Ερωτήσεις**
10. **Συγκινησιακά φορτισμένο λεξιλόγιο (**ελπίδα= αισιοδοξία)
11. **Προστακτική και Υποτακτική:** απαίτηση, προτροπή
12. **Δεοντική τροπικότητα (**οφείλει, πρέπει να..)= Αναγκαιότητα, υποχρέωση

**ΕΠΙΚΛΗΣΗ ΣΤΟ ΗΘΟΣ**

Η πειθώ επιτυγχάνεται μέσω της επίκλησης στο ήθος του πομπού, όταν ο λόγος συγκροτείται με σκοπό να καταστήσει τον ομιλητή/συγγραφέα αξιόπιστο στα μάτια του ακροατή/αναγνώστη: σώφρονα (γνώστη του θέματος, λογικό, αντικειμενικό κ.λπ.), ηθικό χαρακτήρα και καλοπροαίρετο (σκέφτεται το καλό του δέκτη). Για τον ίδιο σκοπό επικαλείται κάποια αυθεντία (επίκληση στην αυθεντία) ή ανασκευάζει τα επιχειρήματα του αντιπάλου κάνοντας προσωπική επίθεση εναντίον του (επίθεση στο ήθος του αντιπάλου).

**Α) ΕΠΙΚΛΗΣΗ ΣΤΟ ΗΘΟΣ ΤΟΥ ΠΟΜΠΟΥ** Ο πομπός αυτοπροβάλλεται: τονίζει την προσηλώση του σε αξίες, παρουσιάζεται ως υπεύθυνος, ειλικρινής…/ Προσεταιρίζεται την εύνοια του ακοατηρίου/ Ενισχύει την αξιοπιστία του και την πειστικότητά του προωθώντας τις επιδιώξεις του.

**Μέσα πειθούς:**

1. **Α΄ ενικό – Α΄πληθυντικό**
2. **Εγκώμια, έπαινοι, λέξεις που δηλώνουν ηθικές αρετές**
3. **Αναφορά σε πράξεις, επιλογές, αποφάσεις, επιτυχίες που αποδεικνύουν το ήθος του πομπού, τον ενάρετο χαρακτήρα του, την εμπειρία του και την κατάρτισή του.**

**Β)ΕΠΙΘΕΣΗ ΣΤΟ ΗΘΟΣ ΤΟΥ ΑΝΤΙΠΑΛΟΥ(**Ο πομπός επιχειρεί να ενισχύσει τη δική του αξιοπιστία μειώνοντας ηθικά τον αντίπαλο. Για τούτο καταφεύγει σε αρνητικούς χαρακτηρισμούς ….παρουσιάζοντας τον αντίπαλο ως…)

**Μέσα πειθούς:**

1. **Β΄ και γ΄ ρηματικό πρόσωπο**
2. **Λέξεις που εκφράζουν ηθικά ελαττώματα**
3. **Αναφορά σε πράξεις και επιλογές που αποδεικνύουν την απουσία ηθικής του αντιπάλου.**

**Γ) ΕΠΙΚΛΗΣΗ ΣΤΗΝ ΑΥΘΕΝΤΙΑ -**Επικαλούμενος μια αυθεντία ο συντάκτης πετυχαίνει να:

1. Να ενισχύσει με το κύρος του λόγου της αυθεντίας τις δικές του απόψεις.

2. Να προσδώσει στις απόψεις του πειστικότητα, επιστημονική εγκυρότητα και αποδεικτικότητα.

3. Προβάλλει την ευρυμάθεια, την επιστημονική του κατάρτιση και την αξιοπιστία του.

**Μέσα πειθούς:**

**1.Αυτούσια παράθεση** των απόψεων της αυθεντίας με χρήση εισαγωγικών και δήλωση του ονόματος και της ιδιότητας της

**2.** Αναφορά σε ειδικότητες (αστροφυσικοί, μελετητές, αναλυτές, επιστήμονες…)

**3. Νοηματική απόδοση ΧΩΡΙΣ ΕΙΣΑΓΩΓΙΚΑ** των απόψεων της αυθεντίας με δήλωση του ονόματος

**4. Ρητά, παροιμίες, γνωμικά**

**5.** Στήριξη των απόψεων του πομπού **Σύνταγμα και στους Νόμους**

**ΜΕΘΟΔΟΛΟΓΙΑ ΑΠΑΝΤΗΣΗΣ**

* Ο συντάκτης του κειμένου/ ο αρθρογράφος επιδιώκει να…..(προβληματίσει, ενημερώσει/πληροφορήσει, πείσει, ευαισθητοποιήσει/συγκινήσει, καταγγείλει/διαμαρτυρηθεί) σχετικά με…..ΒΑΣΙΚΟΣ ΙΣΧΥΡΙΣΜΟΣ.
* Γι αυτό επιστρατεύει…. ΤΡΟΠΟΣ ΠΕΙΘΟΥΣ….αξιοποιώντας/χρησιμοποιώντας/παραθέτοντας……ΜΕΣΑ ΠΕΙΘΟΥΣ
* Επιπλέον, κάνει χρήση Τ.Π. και γι αυτόν τον λόγο αξιοποιεί, χρησιμοποιεί, παραθέτει…..Μ.Π.
* Τέλος, ο συντάκτης χρησιμοποιεί α΄/γ΄πρόσωπο -λεξιλόγιο(απλό, κατανοητό, επίσημο, ειδικό, λόγιο) και το ύφος είναι ΟΠΑ-ΤΣΕ